Drammen Hundepark

Nosework 2
2026-03-26 17:30 - 19:00 (Europe/Oslo)
Nosework 2
Har du og hunden din allerede deltatt på vårt snusekurs? Da er dette kurset neste steg!

Her får dere nye og mer utfordrende oppgaver som bygger videre på det dere kan fra før.
Vi utforsker flere varierte og spennende søkssituasjoner, øker vanskelighetsgraden og jobber mer med utholdenhet, presisjon og selvstendighet i søket.
Dette gir hunden enda mer mental stimulering, mestringsfølelse og trygghet – og styrker samarbeidet mellom dere ytterligere. Kurset foregår innendørs i Drammen Hundepark, i trygge og kontrollerte omgivelser. Én og én hund jobber av gangen (men du kan møte andre hunder i området rundt hallen).

Tidspunkt: 4 torsdager kl. 17.30-19.00
(Vi holder på opp til 15 minutter ekstra slik at alle skal få avsluttet øvelsene vi holder på med)
Maks 5 deltakere – så her får du og hunden din god oppfølging og tett veiledning.
Det er ikke kurs i uke 14 pga påsken.
Instruktør: Cathrine Samuelsen

Valpekurs
2026-04-07 17:00 - 18:30
Dette kurset går over 5 tirsdager kl 17.00-18.30 innendørs, på kunstgress.
Fokuset vil være på vanlig hverdagslydighet som;

Håndtering/ro
Kontakt
Innkalling
Legg deg og bli liggende
Introduksjon gå pent i bånd
Vent/bli/selvkontroll
Belønningsutvikling

Instruktør på kurset er Heidi Aaknes

Grunnkurs
2026-04-16 17:00 - 18:00
Dette kurset går over 6 torsdager kl 17.00-18.00 innendørs, på kunstgress.
Fokuset vil være på vanlige hverdagsutfordringer som

Håndtering
Ro
Innkalling
Legg deg og bli liggende
Gå pent i bånd
Hvordan handle i passeringssituasjoner

Instruktør på kurset er Marianne Paulsen
Det er ikke kurs i uke 9 da det er vinterferie i kommunen

Bronsemerkekurs
2026-04-16 18:00 - 19:00
Dette kurset går over 6 torsdager kl 18.00-19.00
Dette er kurset for deg som;

Ønsker en introduksjon til hundesporten lydighet
Ønsker å aktivisere hunden ved å lære nye lydighetsøvelser

Instruktør er Marianne Paulsen
Det er ikke kurs i uke 9, da det er vinterferie i kommunen.

Nosework Intro
2026-04-30 17:30 - 19:00
Snusekurs – en morsom hverdagsaktivitet for deg og hunden din!
Kurset foregår innendørs i Drammen Hundepark – trygge og kontrollerte omgivelser hvor én og én hund jobber av gangen. Du vil likevel kunne møte andre hunder i området rundt hallen.
Tidspunkt: 4 torsdager kl. 17.30-19.00
Maks 5 deltakere – så her får du og hunden din god oppfølging og tett veiledning.
Bli med på en inspirerende reise inn i hundens luktunivers – vi gleder oss til å se dere!
Instruktør: Cathrine Samuelsen

Rally Treningsgruppe klasse 3-Elite
2026-05-26 19:30 - 21:00
Treningsgruppe for klasse 3-elite
Treningsgruppen som går over 12 kvelder, hver tirsdag for 1 ½ time med rallytrening med instruktør.
Temaene for treningene varierer og det er åpent for ønsker fra deltagerne.
I tillegg får gruppa mulighet til å trene gratis når det er drop-in trening i hallen (mandag og torsdag kl 12-14, fredag kl 17-19) under hele kursets varighet.
Vi holder på kl 19.30-21.00 alle kveldene.
De fire første kveldene er før sommer ferien og de resterende etter.
Oppstart etter sommeren er 4. august
Instruktør er Cathrine Samuelsen

Lydighet Treningsgruppe
2026-06-04 19:30 - 21:00
Nå har du mulighet til å være med på en treningsgruppe som går over 12 kvelder. Alle nivå er velkommen.
Vi samles hver torsdag for 1 ½ time med lydighetstrening med instruktør. Temaene for treningene varierer og det er åpent for ønsker fra deltagerne. I tillegg får gruppa mulighet til å trene gratis når det er drop-in trening i hallen (mandag og torsdag kl 12-14, fredag kl 17-19) under hele kursets varighet.
Vi holder på kl 1930-2100 alle kveldene.
De tre første kveldene er før sommer ferien og de resterende etter.
Oppstart etter sommeren er 4. august
Instruktør er Marianne Paulsen

Rally Treningsgruppe klasse 1-2
2026-06-04 19:30 - 21:00
Treningsgruppe for klasse 1-2
Treningsgruppen som går over 12 kvelder, hver torsdag for 1 ½ time med rallytrening med instruktør.
Temaene for treningene varierer og det er åpent for ønsker fra deltagerne.
I tillegg får gruppa mulighet til å trene gratis når det er drop-in trening i hallen (mandag og torsdag kl 12-14, fredag kl 17-19) under hele kursets varighet.
Vi holder på kl 19.30-21.00 alle kveldene.
De fire første kveldene er før sommer ferien og de resterende etter.
Oppstart etter sommeren er 4. august
Instruktør er Cathrine Samuelsen

Rally SOMMERCAMP 2026
2026-07-06 10:00 - 15:00
Sommercamp i rallylydighet
Mandag 6. juli – torsdag 9. juli
Kl. 10.00–15.00 hver dag

Bli med på en inspirerende og sosial sommercamp i rallylydighet! Denne campen passer for deg som konkurrerer i klasse 2, klasse 3 eller Elite, og som ønsker å utvikle både deg selv og hunden din videre.
Vi jobber med:

Utholdenhet i baner
Smart og tydelig briefing
Fokus og engasjement
Helhet i ekvipasjen – med rom for å nerde litt i detaljer
Åpent for ønsker fra deltakerne

Baner og oppgaver tilpasses nivået til hver enkelt ekvipasje, slik at alle får både mestring og utfordringer.
Glede, samspill og fellesskap
Målet vårt er at campen skal være like gøy for hund som for fører. Vi legger stor vekt på god stemning, engasjement for hverandre og et trygt, sosialt miljø der alle føler seg velkommen.
Sosial ramme
Vi tenner grillen hver dag og har felles lunsj – en perfekt anledning til å dele erfaringer, le og bli kjent med andre rallyentusiaster.
Uansett vær
Vi håper på sol og utetrening, men om værgudene ikke spiller på lag, trekker vi inn i hallen. Campen blir koselig og lærerik – uansett vær!
Ikke vent med å planlegge sommerens hyggeligste hundeevent. Ta med en treningsvenn og bli med på noen inspirerende dager fylt med rallyglede!

Instruktør Cathrine Samuelsen
